laion/Wikipedia-Exotic huggingface dataset:
מלחמה בלי שם

מלחמה בלי שם היא מיני סדרת דוקו בת שלושה פרקים, ששודרה בתאגיד השידור הישראלי כאן 11 מ-18 באפריל ועד 2 במאי 2020. הסדרה, שנוצרה על ידי ישראל רוזנר ומתי פרידמן, מתארת את התקופה בה צה"ל שהה ברצועת הביטחון שבדרום לבנון, החל ממלחמת לבנון ב-1982 ועד לנסיגה מלבנון בשנת 2000. היא משלבת ראיונות עם אישים בכירים בצה"ל ובכוחות הביטחון בתקופת הלחימה, ביניהם שאול מופז, אהוד ברק, אורי אור, משה קפלינסקי, משה צ'יקו תמיר ועוד, יחד עם קטעי ארכיון וקטעים נדירים שטרם נחשפו. הסדרה קרויה בשם "מלחמה בלי שם" מכיוון שעל אף כמות הנפגעים (ב-15 השנים שבהן שהה ברצועת הביטחון, בין 1985 ל-2000 צה"ל איבד 559 חיילים; כמעט פי חמישה מאשר במלחמת לבנון השנייה), ישראל לא הכירה ב־18 שנות השהייה הצה"לית בלבנון כמלחמה בפני עצמה. בשנת 2020 החליט שר הביטחון וראש הממשלה החלופי, בני גנץ, לקבל את המלצת הרמטכ"ל אביב כוכבי ולהכיר בתקופה זו כאחת ממערכות ישראל. הפרק הראשון נפתח באסון צור הראשון בנובמבר 1982, בו התפוצץ בניין הממשל הצבאי הישראלי בצור, מיד בתום מלחמת לבנון הראשונה. הסדרה סוקרת את האסון ואת המחדלים שהתגלו בחקירתו, ומה שנראה כניסיון טיוח של מה שרבים טוענים היה פיגוע התאבדות ולא דליפת גז כפי שטענה ועדת הבדיקה שמונתה בראשות אלוף במיל' מאיר זורע. לאחר מכן מתוארת כניסת צה"ל ללבנון והכרעת המחבלים הפלסטינים בתוך כמה שבועות. בריאיון עם אקדמאית אמריקאית ממוצא לבנוני-שיעי שהייתה ילדה בזמן הפלישה, היא טוענת כי ישראל החמיצה הזדמנות ליצור ברית עם השיעים, ששמחו בגירוש אנשי אש"ף על ידי ישראל מדרום לבנון, ובכך תרמה להקמת חזבאללה, כשלוחה איראנית. מפקדים לשעבר בצה"ל המרואיינים בסדרה מספרים כי בלי להתכוון הם מצאו את עצמם במלחמה חדשה, וקשה הרבה יותר. בפרק מתייחסים גם ל"אסון הספארי" בו נהרגו 12 חיילי צה"ל ו-14 נוספים נפצעו ב-10 במרץ 1985 לאחר שמכונית תופת התפוצצה בסמוך לשיירת כלי רכב של צה"ל ליד העיירה הלבנונית מרג' עיון. לאחר אירוע זה נסוגה ישראל ביוני 1985 מרוב שטח לבנון, למעט רצועת ביטחון צרה לאורך הגבול ובה מספר מוצבים. צה"ל ביקש להסתמך על צבא דרום לבנון (צד"ל) ורק לגבות אותו, אך בפרק מרואיינים מספר אנשי מפתח מצד"ל וקצינים בכירים שמודים שצד"ל מעולם לא הפך לצבא מקצועי ולא עמד בציפיות, וצה"ל נאלץ להרחיב אט אט את פעילותו כדי למנוע הישגים וכיבוש מוצבים על ידי החזבאללה. מרואיינים בו החיילים שהגנו בהצלחה על מוצב שומריה מתקיפה קרקעית נרחבת באפריל 1987, מתקפה שהסתיימה בכישלון חזבאללה ומות 40 מלוחמיה. בעקבות כישלון זה עבר החזבאללה מעימות ישיר מול צה"ל לטקטיקות גרילה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הלחימה בדרום לבנון (1985–2000) רצועת הביטחון מלחמת לבנון הראשונה אתר האינטרנט הרשמי של מלחמה בלי שם "מלחמה בלי שם", במסד הנתונים הקולנועיים IMDb (באנגלית) "מלחמה בלי שם", באתר אידיבי מלחמה בלי שם 🎖️ | בגיבוי צה"ל (1982–1990) - פרק 1, כאן 11 באתר Youtube מלחמה בלי שם 🎖️ | חיים על קו אדום (1990–1997) - פרק 2, כאן 11 באתר Youtube ניב שטנדל, ‏מלחמה שאף פעם לא די לה, באתר ‏מאקו‏, 26 באפריל 2020 איתי שטרן, יוצרי "מלחמה בלי שם": "זו לא סדרה על שכול ולא של יום הזיכרון", באתר הארץ, 28 באפריל 2020 ניב שטנדל, ‏מלחמה שאף פעם לא די לה, באתר ‏מאקו‏, 26 באפריל 2020 אור הלר, גנץ אישר: אות מערכה יוענק ללוחמים ברצועת הביטחון בלבנון, באתר חדשות 13, 11 בנובמבר 2020
שארל-מארי קונדה

שארל-מארי קונדה (בצרפתית: Charles-Marie Condé;‏ 25 בפברואר 1876 – 13 באוקטובר 1945) היה גנרל צרפתי במלחמת העולם השנייה. קונדה נולד בסן אומר ב-25 בפברואר 1876, ובשנת 1913 התגייס לצבא צרפת ולחם בשורותיו במהלך מלחמת העולם הראשונה. לאחר המלחמה הוא נותר בצבא, ומילא בו תפקידי פיקוד ומטה. ב-2 ביוני 1928 הועלה קונדה לדרגת ז'נרל דה בריגדה, ומה-20 במאי 1928 עד ה-16 בספטמבר 1931, הוא היה מפקד הארטילריה הטקטית של אזור מץ. ב-1 בנובמבר 1931 הוא הועלה לדרגת גנרל דה דיוויזיה, וב-16 בספטמבר 1931 מונה למפקד הארטילריה של האזור הצבאי השביעי. ב-6 במאי 1932 הוא מונה למפקד הדיוויזיה ה-1, וב-6 במרץ 1935, הוא הועלה לדרגת ז'נרל דה קורפוס ומונה למפקד האזור הצבאי ה-20. ב-17 בנובמבר 1936 הוא הועלה לדרגת ז'נרל ד'ארמה ומונה לחבר במועצת המלחמה העליונה, ובנוסף הוא מונה למפקח הכללי של חיל התותחים. עם פרוץ מלחמת העולם השנייה, ב-2 בספטמבר 1939 הוא מונה למפקד הארמייה הצרפתית השלישית, ופיקד עליה במהלך הפלישה הגרמנית לצרפת. בין ה-17 ל-20 ביוני 1940, הוא פיקד גם על קבוצת הארמיות השנייה. הוא היה שבוי מלחמה בין ה-20 ביוני 1940 ל-11 במאי 1945. לאחר שחרורו הוא חזר לצרפת, אולם מת זמן קצר לאחר מכן ב-13 באוקטובר 1945. שארל-מארי קונדה
העברית החדשה (שיר)

העברית החדשה הוא פזמון, שכתב והלחין עמרי גליקמן, סולן להקת התקווה 6 וביצעה הלהקה. השיר יצא לאור בשנת 2019. השיר יצא במאי 2019 כסינגל מתוך אלבומם השביעי של הלהקה, "מפה לשם". הוא עובד והופק מוזיקלית על ידי פילוני. השיר עוסק בחדירת מושגים ומילים מן השפה האנגלית ושפות אחרות אל השפה העברית, כאשר לעיתים יש להן אלטרנטיבה בשפה העברית ולעיתים, במילים הקשורות לטכנולוגיה אין להם חלופה. באופן אירוני, מילות הפזמון החוזר בשיר הן ”או מיי גאד [או ”וואי וואי וואי“] שפה קשה, העברית החדשה, אני לא מבין את המבטא, פליז דבר עברית ב – ב – ק – ש – ה” עומרי גליקמן סיפר על כתיבתו: "השיר הזה נולד כשפתאום שמתי לב שחצי מהמילים שאני משתמש בהן בכלל לא בעברית. אנחנו כל הזמן משלבים מילים באנגלית שנשמעות לנו כבר חלק מהעברית, וזה מרגיש לנו כל כך טבעי. עלה לי רעיון לרכז את כל המילים האלה ולכתוב שיר. ככה אנחנו מדברים, זו העברית החדשה. אני חושב שאנחנו מאבדים מילים בעברית, וזה משהו שאנחנו צריכים לשמר, לפחות לנסות. בסופו של דבר זו השפה שלנו ואנחנו צריכים לחזור טיפה לעברית האמיתית, לשמר אותה. בתור ישראלי בנשמה, חובב השפה העברית ומי שכותב בשפה הזאת - לפעמים חסרות לי מילים". בשיר מוזכרות מילים משפות זרות בעיקר מאנגלית, שחדרו לשפה העברית, לדוגמה ג'ט לג (בעברית:יעפת), אימייל (דואר אלקטרוני), האשטאג (תג הקבצה), רילוקיישן (עיתוק), הנגאובר (חמרמורת), סטרס (דחק), ופלשבק (הבזק לעבר). התקווה 6 - העברית החדשה (קליפ רשמי), סרטון באתר יוטיוב (אורך: 1:06) ירעם נתניהו, הָעִVרִית Aחֲדָשָׁה – סולן התקווה 6 מדבר על השיר שכתב, באתר לשוניאדה, 19 במאי 2019 לדף השיר באתר הספרייה הלאומית מאיה כהן, מוזיקה, באתר ישראל היום, 19 במאי 2019
נופל על ארבע

נופל על ארבע הוא אלבומה היחיד של להקת "שונרא" ובראשה דן תורן. האלבום יצא לאור בשנת 1989, על ידי חברת התקליטים נענע דיסק. האלבום הוא אלבומה היחיד של להקת "שונרא" שיצא בשנת 1989. את האלבום הקליטה הלהקה באולפני "נענע דיסק" בהפקתו של ניצן זעירא. זהו אלבום רוק מתקדם ורוק ישראלי. האלבום משלב עשרה שירים מקוריים של הלהקה ועוד חמש גרסאות מחודשות של שירים מתוך אלבום הסולו של תורן, שיצא בשנת 1987, "לו-חמה בשטח בנוי". מתוך האלבום הצליחו סינגלים רבים והפכו ללהיטים, כגון השיר "לבן על לבן" (שנכלל גם באלבום האוסף "נענע אוספ מספר אחת" בהוצאת נענע דיסק), או השיר "ידיעות מניקרגואה", שהיה אחד השירים המושמעים ביותר בגלגלצ. לאחר יציאת האלבום התפרקה הלהקה. האלבום נופל על ארבע באתר Discogs האלבום נופל על ארבע באתר ספוטיפיי
סמל רונה

סמל רונה משמש מאז 1562 את היישוב רונה, שמהווה את המרכז המנהלי ונתיב הכניסה הימי העיקרי לאי בורנהולם הדני. הסמל הוענק לרונה רשמית על ידי מלך דנמרק בשנת 1562. עם זאת, במסמך המציין את מעמד קביעת הסמל משנת 1562, מצוין כי הוא למעשה אושרר, כלומר מקורותיו קדומים יותר. הסמל כולל שלושה דגי בקלה הניצבים אחד מעל השני בטור, ומסמלים את חשיבות ענף הדיג לכלכלת העיר. חותמת משנת 1584 שנמצאה מראה את הקדוש המגן של הדייגים - הקדוש ניקולס (על שמו הוקמה גם הכנסייה המרכזית ברונה) - מאחורי מגן עליו חרוט סמל העיר. סמל רונה מופיע על חותמת משנת 1584, תומך בו הקדוש ניקולס איור של סמל רונה, בידי אנדרס תיסט (אנ') (דנ'), לא מאוחר מ-1893–1894 Rønne - Rønne våben / Coat of arms (crest) of Rønne, Heraldry Wiki (באנגלית)
למראית עין

למראית עין הוא סרט קולנוע ישראלי בבימויו של דני סירקין. הסרט יצא לאקרנים בשנת 2006. הסרט זכה בשני פרסי אופיר בקטגוריות הבימוי (דני סירקין) והצילום הטוב ביותר (גיורא ביח). הסרט זכה גם בפרס חביב הקהל בפסטיבל הקולנוע הישראלי בארצות הברית. בשנת 2010 הופקה גרסה אמריקאית של הסרט על ידי רשת הכבלים "לייף טיים". במרכז הסרט נמצאת יערה (טלי שרון), סטודנטית ישראלית עיוורת מלידה, המתגוררת בארצות הברית במסגרת לימודיה באוניברסיטת פרינסטון, החוזרת לישראל לאחר שנודע לה כי בת דודתה וחברתה הטובה, טליה (הדס ירון), התאבדה במפתיע. במהלך הסרט נגלית מערכת היחסים המורכבת שהייתה לטליה ויערה (אביגיל הררי בתפקיד יערה הצעירה) בילדותן, עת היו בלתי נפרדות. טליה, ששימשה כעיניים ליערה, דרבנה אותה להאמין שעל אף עיוורונה, היא יכולה לחיות את חייה ככל אדם אחר. כאשר יערה חוזרת לישראל, היא מתאספת עם משפחתה וסובביה לשבעה של טליה, ומגלה עם הזמן סודות והליכים שעברו על טליה במהלך הזמן שחיו בנפרד, שהיו צריכים להיות גלויים לסובביה. יערה פותחת בחקירת מותה המסתורי של טליה, ונכנסת למסע זיכרונות אל עבר התשובה, כאשר העיוורון הפיזי והפנימי נאבקים בדמותה, תוך חקירת הוריה של טליה (אסי דיין וסנדרה שדה) ושאר בני משפחתה, וגילוי עצמי כאשמה בעצמה. "למראית עין", במסד הנתונים הקולנועיים IMDb (באנגלית) "למראית עין", באתר AllMovie (באנגלית) "למראית עין", באתר Rotten Tomatoes (באנגלית) "למראית עין", באתר ספר הקולנוע הישראלי "למראית עין", באתר אידיבי "למראית עין", במסד הנתונים הקולנועיים KinoPoisk (ברוסית) "למראית עין", במיזם "אישים" לתיעוד היצירה הישראלית "למראית עין" באתר קרן הקולנוע הישראלי ביקורות אורי קליין, שתי טעויות גדולות, באתר הארץ, 14 במרץ 2006 נעה כהן, עכבר העיר, שמישהו ידליק את האור, באתר הארץ, 13 בספטמבר 2006 גואל פינטו, "איזה מקום נפלא" - הסרט הטוב של השנה, באתר הארץ, 21 בספטמבר 2005 גואל פינטו, פרס לסרט "למראית עין" בפסטיבל הקולנוע הישראלי בארה"ב, באתר הארץ, 19 במרץ 2006 לי-אור אברבך, ‏רשת הכבלים "לייף טיים" תשדר גרסה לסרט הישראלי "מראית עין", באתר גלובס, 24 ביוני 2010
מיכאלי גבעתי

מיכאלי גבעתי (נולד ב-16 באוגוסט 1996) הוא שחקן ורקדן ישראלי. גבעתי נולד וגדל באשקלון. שירת בצבא בתיאטרון צה"ל במסגרת אמן פעיל. הוא למד משחק במסגרת מכינה סל"ה - הסטודיו לאמנויות התיאטרון מיסודו של יורם לוינשטיין והשתתף בהפקת שנה ג' "ללכת עד הסוף". בנוסף למד בסדנאות משחק אצל ששי סמוכה, גלית אשכול, ניב רז ואולי שטרנברג. ב־2013 החל את קריירת המשחק כשגילם את מנחם בסרט "רימון הזהב" שביים דן תורג'מן. ב־2016 התארח בסדרת הנוער החממה ששודרה ב-yes בה גילם את מורי אחיה הקטן של דריה. באותה השנה שודרה בערוץ טדי סדרת הרשת "במדינת תל אביב" שיצר בשיתוף עם גיל כהן ולירן דוד. באוקטובר 2018 גילם את דמותו של אלכס בסדרה "מלכות" לצופי HOT, ובנובמבר אותה שנה החל לגלם את אלעד בסדרת הנוער דאנסטורי בערוץ דיסני. בהמשך השנה גילם את הלל בסדרה "כיפת ברזל". ב־2019 שיחק בסדרה "אבא משתדל" של כאן 11, בה גילם את גלעד וייס. ב־2020 השתתף בסדרת הנוער "פלמ"ח", בה גילם את דמותו של תומאס אדלר. באותה שנה החל לדבב מספר דמויות בסדרת האנימציה "רחוב 101 דלמטים" בערוץ דיסני. שיחק גם בסרט הקצר "קוים אדומים" שביימה שיר אלדד לצד אביב פנקס. באותה שנה שיחק בסדרת הנוער "זיגי| בה הוא גילם את דמותו של ניתאי. באוגוסט 2021 יצא לאקרנים הסרט "שמלת השבת של חנה'לה" בו גילם את יונתן. בשנת 2021 החל לשחק את גידי בצר במחזה "משחקים בחצר האחורית" בתיאטרון בית ליסין. החלק משנת 2022 משחק בסדרה "מלכת היופי של ירושלים" בתפקיד שלומי'לה לצד מיכאל אלוני ויובל שרף בשנת 2023 החל לשחק את סמי במחזמר "מרי לו". באותה שנה שיחק בסדרה "פול ספיד" בתפקיד גיא רווה. בשנת 2024 שיחק בסדרה "ספין" בתור אדם שריג. גבעתי הוא רקדן ברייקדאנס, אשר זכה במספר תחרויות והיה אלוף אירופה לתחרות יחידים בבריקדאנס בשנת 2016. הוא נמצא בקבוצת הברייקדאנס "ELEFUNX" שזכו בתואר אלופי הארץ לברייקדאנס לשנת 2017–2018. קבוצתו (elefunx) של גבעתי ממוקם במקום ה-10 בתחרות הקבוצות העולמית "boty" לשנת 2017–2018. בשנת 2020 זכה במקום ה-2 באליפות העולם. משנת 2022 היה בזוגיות עם בר מיניאלי, וב-13 בנובמבר באותה השנה הם נפרדו. משנת 2023 בזוגיות עם השחקנית נוי הלפרין, איתה הוא משחק גם במרי לו. באפריל 2024 השניים התארסו וב 14 באוקטובר 2024 התחתנו. מתגורר ברמת גן. מדיה וקבצים בנושא מיכאלי גבעתי בוויקישיתוף מיכאלי גבעתי, ברשת החברתית אינסטגרם מיכאלי גבעתי, במיזם "אישים" לתיעוד היצירה הישראלית מיכאלי גבעתי, במסד הנתונים הקולנועיים IMDb (באנגלית) ילד יפה: מיכאל גבעתי בראיון מיוחד, באתר ‏מאקו‏ שחף פרנקל, יוצא מהחממה, באתר ynet, 17 בנובמבר 2018 הקרנת סרטי גמר של מעלה, ביה”ס לקולנוע ולטלוויזיה ע”ש אורי אליצור באתר סינמטק ירושלים
סכר אטאטורק

סכר אטאטורק (בטורקית: Atatürk Barajı) הוא סכר גדול בדרום-מזרח טורקיה, על נהר הפרת. הוא קרוי על שמו של אבי האומה הטורקית המודרנית, מוסטפא כמאל אטאטורק. זהו הסכר הגדול והמרכזי מתוך 22 סכרים ו-19 תחנות כוח הידרואלקטריות שנבנו על הפרת והחידקל במסגרת מפעל המים של טורקיה בשנות השמונים והתשעים של המאה ה-20, מפעל שנועד לספק מי השקיה וחשמל לאזורי דרום-מזרח טורקיה הצחיחים. מפעל זה כונה בשם פרויקט דרום-מזרח אנטוליה (Güneydoğu Anadolu Projesi, GAP). הקמת הסכר עוררה מחלוקת חריפה עם סוריה ועיראק השוכנות במורד נהר הפרת שטענו כי הסכר יביא לחוסר במים בשטחן תוך שהן מצביעות על עודפי המים במערב טורקיה. בניית הסכר החלה ב-1983 והסתיימה ב-1995, אך הוא החל לפעול כבר ב-1992. הסכר הוא אחד מהסכרים ממולאי האבן והאדמה הגדולים בעולם. גובהו 169 מטרים ורוחבו 1820 מטרים. תחנת הכוח של הסכר מייצרת 2,400 מגאווט ומימיו מזינים את אזור חרן. האגם שיצר הסכר משתרע על שטח של 817 קמ"ר, ונערכים בו פסטיבלי ספורט ימי. משום שהוא נבנה באזור פעיל סייסמולוגית, הוא חשוף לנזק מרעידות אדמה. הסכר מוגדר בדרגת סיכון סייסמי 3 לנזק בנפש וברכוש בסביבה על רקע רעידות. לאחר רעידות אדמה חזקות יחסית (עוצמה גבוהה מ-5 בסולם מגניטודה לפי מומנט) באזור הסכר בשנים 2018–2019, עלה חשד כי עצם קיום הסכר עלול להגביר את הפעילות הסייסמולוגית בסביבה. במחקר מ-2021 נמצא כי למשקל המים במאגר יש אפקט ממתן, אך לתופעת החלחול יש אפקט מגביר. ב-6 בפברואר 2023 דווח כי בעקבות רעידת האדמה בטורקיה, ישנם סדקים מרובים בסכר והאזור הסמוך התפנה. מומחים הזהירו שוב כי הסכר עלול להישבר בכל עת ושיטפון עלול להשפיע על שטח של 30 קמ"ר ליד הסכר. סכר קבן מדיה וקבצים בנושא סכר אטאטורק בוויקישיתוף אתר באנגלית עם תמונות של הסכר נתונים Aviage (הקישור אינו פעיל, 11 ביוני 2019) Hasan Tosun, Earthquakes and Dams, IntechOpen, 2015-05-20, ISBN 978-953-51-2039-1. (באנגלית) Pınar Büyükakpınar, Simone Cesca, Sebastian Hainzl, Mohammadreza Jamalreyhani, Sebastian Heimann, Torsten Dahm, Reservoir-Triggered Earthquakes Around the Atatürk Dam (Southeastern Turkey), Frontiers in Earth Science 9, 2021 doi: 10.3389/feart.2021.663385/full Cracks in the Ataturk Dam after earthquakes - Athens News, ‏2023-02-06 (באנגלית אמריקאית)
מינסק (כדורגל נשים)

מועדון הכדורגל מינסק (בבלארוסית: Жаночы футбольны клуб «Мінск») היא מועדון כדורגל מהעיר מינסק שבבלארוס המשחק בליגת העל הבלארוסית בכדורגל נשים. הקבוצה הוקמה כמועדון לכדורגל נשים בספטמבר 2008 בשם מינצ'נקה-BGPU. בשנת 2011 הפכה למועדון בת של מועדון הכדורגל מינסק. בשנת 2011 זכתה בתואר הראשון שלה, כשזכתה בגביע הבלארוסי ומאז זכתה בשבע אליפויות לאומיות והפכה לאחת הקבוצות המוצלחות במדינה. אליפות בלארוס זכייה (7): 2013, 2014, 2015, 2016, 2017, 2018, 2019 סגנות (3): 2012, 2020, 2021 מקום שלישי (1): 2011 הגביע הבלארוסי זכייה (4): 2011, 2013, 2014, 2015 סגנות (3): 2012, 2020, 2021 הסופרקאפ הבלארוסי זכייה (4): 2014, 2015, 2018, 2020 מדיה וקבצים בנושא מינסק בוויקישיתוף אתר האינטרנט הרשמי של מינסק פרופיל, באתר אופ"א מינסק באתר אופ"א אתר האוהדים של מינסק ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
ליגת הכדורגל של קוריאה הדרומית

ליגת הכדורגל הקוריאנית, או ליגת K 1 (בקוריאנית: K 리그 1) היא ליגת הכדורגל הבכירה בדרום קוריאה ונחשבת לאחת הליגות החזקות באסיה. בתחרות משתתפים 16 מועדונים מקצועיים. האליפות מתקיימת בשני שלבים. בשלב הראשון כל המועדונים משחקים בשני סבבים, להכרעת שש הקבוצות החזקות ביותר. בשלב השני הקבוצות משחקות זו נגד זו: משחקים בין קבוצות מהמקום הרביעי והחמישי נגד קבוצות מהמקום השלישי והשישי; משחקים בין הקבוצות לעיל; שלב חצי גמר: הקבוצה הטובה ביותר מהמקומות הראשונים עד השלישי והשישי נגד המועדונים מהמקום השני בשלב הראשון (מפסידת חצי הגמר זוכה במדליית ארד של האליפות ובמקום השלישי); שתי הקבוצות הנותרות מתחרות על תואר האלופה. הנוהל המתואר לעיל נכנס לתוקף בשנת 2007. במערך ליגות הכדורגל של דרום קוריאה מתחת לליגת הבכירה, המכונה ליגה 1, נמצאת הליגה הלאומית: ליגה חובבנית-חצי-מקצוענית עם 15 קבוצות וליגת K-3 החובבנית (עם 17 מועדונים) שנמצאת ברמה השלישית. אין כל כללי ספורט מוגדרים בבירור למעבר מליגה K לליגה הלאומית ולהפך. המעברים הם נדירים ביותר, מכיוון שכדי להעפיל לליגה K, על קבוצת הליגה הלאומית לעמוד בדרישות המחמירות הנוגעות לתשתיות וביטחון פיננסי. הליגה המקצוענית ברפובליקה של קוריאה הופיעה בשנת 1983 תחת השם "הסופר ליג הקוריאנית", שכללה חמישה מועדוני מייסדים: "הללויה" (בקוריאנית: 할렐루야), "יוקון אלפנטס" (קוריאנית: 유공 코끼리), "פוהנג סטילוורקס" (포항 제철 돌핀스), "דייוו רויאלס" (대우 로얄즈), "קוקמין בנק" (국민 은행). קבוצת "הללויה" הפכה לאלופה הראשונה בעונת הבכורה, כשהקדימה את קבוצת דייוו רויאלס בנקודה. בשנת 1986 שינתה הליגה את שמה ל"הליגה המקצוענית בכדורגל", ובעונת 1987 החלה לקיים מפגשים כפולים של בית-חוץ. בשנת 1998, נערכה רפורמה נוספת בליגה המקצוענית שקיבלה את שמה הנוכחי - ליגת K. אחרי עונת 2011 נסגרה ליגת ה-"K-ליג צ'מפיונשיפ" ו"גביע הליגה הקוריאני", ובמקום זאת נוצרה ליגה שנייה אחת שהתפצלה ל-2 ליגות עד 2013. הליגה הראשונה נקראה "K-ליג קלאסיק" והליגה השנייה נקראה "K-ליג צ'אלנג'" מאז הקמתה, הליגה התרחבה מ-5 ל-22 מועדונים בהדרגה. מתוך המועדונים המקימים של הליגה נשארו רק יוקון אלפנטס (כיום קרויה "ג'ג'ו יונייטד"), פוהנג סטילוורקס (כיום קרויה "פוהנג סטילרס"), ודייוו רויאלס (כיום קרויה "בוסאן איי-פרק"), כאשר קוקמין בנק נשרה לליגות הנמוכות בסוף 1984, והללויה בסוף 1985, ומעולם לא חזרו לליגה הבכירה. ב-22 בינואר 2018 שונה השם הרשמי של הליגה לליגת K 1.‏ קבוצה המסומנת בכתב מודגש זכתה בגביע ה-FA הקוריאני באותה העונה והשלימה דאבל מקומי. אתר האינטרנט הרשמי של ליגת הכדורגל של קוריאה הדרומית (בקוריאנית) אתר האינטרנט הרשמי של ליגת הכדורגל של קוריאה הדרומית (באנגלית) ליגת הכדורגל של קוריאה הדרומית, ברשת החברתית פייסבוק ליגת הכדורגל של קוריאה הדרומית, ברשת החברתית אקס (טוויטר) ליגת הכדורגל של קוריאה הדרומית, ברשת החברתית אינסטגרם ליגת הכדורגל של קוריאה הדרומית, ברשת החברתית טיקטוק ליגת הכדורגל של קוריאה הדרומית, סרטונים בערוץ היוטיוב Южная Корея — чемпионат 2009 "프로축구연맹, 클래식→K리그1, 챌린지→K리그2 대회명 변경" (בקוריאנית). K League Official Website. 22 בינואר 2018. {{cite news}}: (עזרה)
גרינבאום

גרינבאום (או בגרסה היידית גרינבוים) הוא שם משפחה יהודי ממקור גרמני, שפירושו "עץ ירוק". האם התכוונתם ל... אברהם דוב גרינבוים – עיתונאי, עורך, פובליציסט ובעל טור חרדי-ישראלי אברהם יצחק גרינבוים – מייסד וראש ישיבת נהורא ורשת הישיבות "זיו אור", יו"ר קרן וולפסון, ויו"ר תנועת הנוער "אור ישראלי" אברהם גרינבוים (טייס) – טייס בחיל האוויר הישראלי, בעל עיטור העוז אברהם גרינבוים (רב) – רב אורתודוקסי וראש ישיבה בבני ברק, נרצח בשווייץ איל גרינבוים – קצין צה"ל בדרגת תת-אלוף בחיל האוויר. אליעזר גרינבוים – פעיל קומוניסטי יהודי-פולני-צרפתי, קאפו באושוויץ וחלל מלחמת העצמאות. אלישבע גרינבאום – משוררת ישראלית. ארנה גרינבאום – צייר, מעצב גרפי, ליתוגרף ומאייר יהודי הונגרי חיים גרינבוים – עיתונאי וסופר חרדי ישראלי. חנה גרינבאום סולומון – מייסדת המועצה הלאומית של נשים יהודיות. יצחק גרינבוים – פוליטיקאי ופעיל ציוני יהודי-פולני, שר הפנים הראשון של מדינת ישראל. עידן גרינבאום – עיתונאי ישראלי וראש מועצה אזורית עמק הירדן.
רייבן (זמרת)

שרה צירמן (בסלובנית: Sara Cirman, נולדה ב-26 באפריל 1996), ידועה בשם הבמה שלה רייבן, היא זמרת ונגנית נבל סלובנית. היא ייצגה את סלובניה באירוויזיון 2024 עם השיר "Veronika". שרה צירמן נולדה ב-26 באפריל 1996 בסלובניה למשפחה של מגדלי בזים, במהלך ילדותה של שרה הגיעה המשפחה לגור בעיר ליובליאנה בירת סלובניה. שרה עוסקת במוזיקה מאז ילדותה, היא התחילה ללמוד בגיל ארבע בבית ספר מוזיקלי בליובליאנה והמשיכה בלימודים אלה עד לרמת התיכון. ב-2018 סיימה את התואר הראשון שלה במוזיקה עם התמחות באופרה ושירה קלאסית. במהלך לימודיה שרה החלה להופיע ולעבוד בתעשיית המוזיקה של סלובניה, היא אימצה לעצמה שם במה, רייבן, שמשקף את הזיקה שלה לציפורים, אותן היא נוהגת לשלב בקליפים ובעטיפות האלבומים והסינגלים שלה. ב-2014 הוציאה צירמן את הסינגל הראשון שלה בשם "Jadra" ובספטמבר 2015 הוציאה שיר בשם "Bezim". ב-2016 הלכה רייבן והתחרתה בקדם הסלובני לאירוויזיון, EMA 2016, עם השיר Crno Bel, היא סיימה במקום השני. ב-2017 התחרתה בקדם הסלובני פעם נוספת, הפעם עם השיר "Zazarim", היא סיימה את הקדם במקום השלישי. ב-2019 התחרתה בקדם הסלובני לאירוויזיון בפעם השלישית והאחרונה לעת עתה עם השיר "Kaos" והגיעה למקום השני. בין לבין היא הנחתה את הקדם הסלובני לשנת 2018. בסוף 2019 הוציאה רייבן את השיר "Ti", היא הופיעה עם השיר בקדם האירוויזיון הסלובני לשנת 2020 בהופעת הבכורה שלו. ב-12 בדצמבר 2023 נבחרה על ידי רשות השידור הסלובנית לייצג את המדינה באירוויזיון 2024, שהתקיים במאלמה שבשוודיה, עם השיר "Veronika" שיצא לאור ב-20 בינואר 2024. 2017 - Magenta 2019 - REM מדיה וקבצים בנושא רייבן בוויקישיתוף אתר האינטרנט הרשמי של רייבן רייבן, ברשת החברתית פייסבוק רייבן, ברשת החברתית אינסטגרם רייבן, באתר ספוטיפיי רייבן, באתר MusicBrainz (באנגלית) רייבן, באתר דיזר רייבן, באתר Discogs (באנגלית) Raiven s harfo na pop sceni. פרימורסקה נוביצה, 22 בינואר 2015
ליגת העל הטאיוואנית בכדורגל

ליגת העל הטייוואנית בכדורגל (בסינית: 台灣企業甲級足球聯賽) היא הליגה הבכירה ביותר בליגות הכדורגל של טאיוואן המנוהלת על ידי התאחדות הכדורגל של טאיפיי הסינית (ה-CTFA). ערכים מורחבים – ליגת המיזם לכדורגל (טאיוואן), ליגת הכדורגל הבין-עירונית (טאיוואן) הליגה הוקמה בשנת 2017 לאחר התפרקות הליגה הלאומית בכדורגל (ליגת הכדורגל הבין-עירונית) שפעלה בין 2007 ל-2017. לפני כן בין 1983 ועד 2007 הייתה קיימת "ליגת המיזם לכדורגל". תחת מגפת COVID-19 בשנת 2020, ניצלה ההתאחדות את המצב הקל יחסית בטאיוואן והפכה לאחת מליגות הכדורגל הבודדות בעולם שפעלו ופתחו את העונה כרגיל, לצד ליגת העל הבלארוסית בכדורגל וליגות בודדות נוספות, מה שעזר גם לתפוצה נרחבת של שידורי הליגה לצרכנים ברחבי העולם. לוח הזמנים של ליגת העל בכדורגל של טאיוואן נמשך בין אפריל לאוקטובר בשנה קלנדרית. הליגה מכילה 8 קבוצות שמתמודדות בסדרה של שלושה סבבים, שכל אחד מהם מורכב משבעה משחקים. לאחר השלמת לוח הזמנים של 21 המשחקים, הקבוצה העליונה זוכה בתואר אלופת הליגה ומעפילה אוטומטית לגביע AFC בשנה שלאחר מכן. מאז 2020 קיימת מערכת העפלה וירידת ליגה בין ליגת העל לליגת האתגר בכדורגל (台灣企業甲級升降足球聯賽). הקבוצה במקום האחרון בליגת העל יורדת לליגת האתגר והקבוצה הראשונה מליגת האתגר עולה לליגת העל. סגנית אלופת ליגת האתגר משחקת בטורניר המוקדמות עם המקום השביעי בליגה, כשהמנצחת נשארת בליגה הבכירה. ליגת הכדורגל הבין-עירונית ליגת העל הסינית בכדורגל, אליפות סין היבשתית אתר האינטרנט הרשמי של ליגת העל הטאיוואנית בכדורגל ליגת העל הטאיוואנית בכדורגל, ברשת החברתית פייסבוק "城市聯賽不辦　明年舉行台灣甲級企業足球聯賽". ETtoday. 2016-09-16. "Baseball, soccer seasons get underway in Taiwan". Reuters. 2020-04-13. "2020台企甲資格賽明天開戰，未來企甲升降級制怎麼玩？" (בChinese (Taiwan)). נבדק ב-2019-03-07.
So Lonely

So Lonely (בעברית: כל כך לבד) הוא סינגל שהוקלט על ידי הראפר האמריקאי טוויסטה, ביחד עם הזמרת-יוצרת האמריקאית מריה קארי. השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After. השיר הגיע למקום הראשון במצעד שירי ה-R&B\היפ הופ מתחת להוט 100. השיר נכתב על ידי מריה קארי, מקבה רידיק וטוויסטה והופק על ידי רודני ג'רקינס. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ הופ. כמו כן, נכלל השיר במהדורת הפלטינה של אלבומה של קארי, The Emancipation of Mimi. למרות שהשיר הצליח במצעד הבילבורד השונים, לא צולם לו וידאו קליפ שיעזור בקידום שלו מסיבה שלא צוינה. Twista - I'm A Winner / So Lonely, Discogs (באנגלית) Mariah Carey - The Emancipation Of Mimi, Discogs (באנגלית) Chart Search, Billboard Twista (Ft. Mariah Carey) – So Lonely (באנגלית), נבדק ב-2020-04-27 The Emancipation of Mimi (Ultra Platinum Edition), נבדק ב-2020-04-27 Twista, Billboard Twista, Billboard Artist Search for "twista", AllMusic (באנגלית) Mariah Carey, Billboard Twista, Billboard
ליגת הכדורגל הבין-עירונית (טאיוואן)

ליגת הכדורגל הבין-עירונית (城市足球聯賽) הייתה הליגה הבכירה בענף הכדורגל בטאיוואן, שנוהלה על ידי התאחדות הכדורגל של טאיפיי הסינית (CTFA), משנת 2007 ועד 2016. החל משנת 2017 הוחלפה על ידי ליגת העל בכדורגל של טייוואן. ליגת הכדורגל הבין-עירונית הוקמה בשנת 2007 כליגה מקצוענית ראשונה לכדורגל מתוך ליגת המיזם כדורגל. נהוג היה כי שחקנים רשומים קובצולפי מקומות מגוריהם, כגון טאינאן ולא קבוצות כדורגל מתמחות, כמו חברת הכוח בטייוואן (קבוצת טאיפאואר). היוצא מן הכלל היחיד היה מועדון טאטונג, שייצג את טאיפיי כדי להתמודד בליגה. עם הקמתה של ליגת הכדורגל הבין-עירונית, קיוותה ההתאחדות לשרש את הכדורגל לכל אזור בטאיוואן ולתמוך בממשלות המקומיות, המועצות והמפעלים. בעונת הבכורה שימשו מספר שופטים כמנהלי קבוצות, ביניהם צ'ו הסי-וויי (מחוז טאיפיי), צ'ן מינג-וון (מחוז צ'יאיי), לו קו-הואה (מחוז ילאן). ליגת העל הטאיוואנית בכדורגל אתר האינטרנט הרשמי של ליגת הכדורגל הבין-עירונית (בסינית) הליגה ב-fifa.com הליגה ב-footballway.com http://www.taipeitimes.com/News/sport/archives/2013/03/21/2003557602 "MediaTek 2013 National Football League Man City". CTSA. נבדק ב-30 בנובמבר 2013. {{cite web}}: (עזרה) "2015-16 National Football League Man City". CTSA. נבדק ב-23 באפריל 2016. {{cite web}}: (עזרה)